PATVIRTINTA

Trakų r. Senųjų Trakų Andžejaus

Stelmachovskio pagrindinės mokyklos

direktoriaus 2020 m. gruodžio 29 d.

įsakymu Nr.1.3-97 V

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS 2021-2023 METŲ KORUPCIJOS PREVENCIJOS PROGRAMA**

1. **BENDROSIOS PROGRAMOS NUOSTATOS**

1. Trakų r. Senųjų Trakų Andžejaus Stelmachovskio pagrindinė mokykla (toliau – Mokykla) 2021-2023 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms mažinti, šalinti prielaidas korupcijai atsirasti ir plisti Mokykloje. Korupcijos prevencijos programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija programa.
2. Prevencijos programoje vartojamos sąvokos:
   * **korupcija** – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;
   * **korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.
3. Programos paskirtis – intensyvinti korupcijos prevenciją, šalinanti prielaidas korupcijai atsirasti ir plisti mokykloje.
4. Programos vykdymas – kryptinga korupcijos prevencijos politika, kuri užtikrina skaidresnę, veiksmingesnę ir viešesnę mokyklos darbuotojų, dirbančių pagal darbo sutartį, veiklą.
5. Programos strateginės kryptys – korupcijos prevencija, antikorupcinis švietimas bei informavimas.
6. Programa parengta 3 metų laikotarpiui.

**II. SITUACIJOS ANALIZĖ**

7.  Trakų r. Senųjų Trakų Andžejaus Stelmachovskio pagrindinė mokykla – Savivaldybės biudžetinė įstaiga, savo veiklą grindžia, įgyvendindama 2013-2022 metų valstybinės švietimo strategijos nuostatas, vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo, mokslo ir sporto ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Trakų rajono savivaldybės administracijos, švietimo skyrius vedėjo įsakymais.

      8. Pagrindinė veikla – ikimokyklinio, priešmokyklinio, pradinio, pagrindinio ugdymo programų ir neformalaus švietimo programų vykdymas.

      9. Vykdydama pagrindines veiklas, mokykla išduoda pagrindinio išsilavinimo pažymėjimus, pradinio išsilavinimo pažymėjimus, mokymosi pasiekimų pažymėjimus, pažymėjimus, pažymas išvykstantiems mokiniams mokslo metų bėgyje. Išduodant šiuos dokumentus, laikomasi griežtos atsiskaitomybės Trakų rajono savivaldybės administracijai, švietimo skyriui.

      10. Mokyklos internetiniame tinklalapyje skelbiamas Mažos vertės viešųjų pirkimų organizavimo tvarkos aprašas, biudžetiniais metais numatomų pirkti mokyklos reikmėms reikalingų darbų, prekių ir paslaugų planas; Finansinių ataskaitų rinkiniai, Biudžeto vykdymo ataskaitos.

      11. Mokyklos veiklos ataskaitos kasmet pateikiamos mokytojų tarybai, mokyklos tarybai ir Trakų savivaldybės tarybai.

    12. Direktorius, direktoriaus pavaduotojai ir mokyklos darbuotojai, turintys administravimo įgaliojimus, yra pateikę privačių interesų deklaracijas.

      13. Mokykloje atskira antikorupcinio švietimo programa nėra vykdoma, antikorupcinio švietimo temos kasmet integruojamos į ekonomikos, istorijos, pilietinio ugdymo ir etikos mokomuosius dalykus.

**III. PROGRAMOS TIKSLAI IR UŽDAVINIAI**

1. Programos tikslai:

              14.1 siekti mažinti korupcijos pasireiškimo galimybių atsiradimą;

              14.2 užtikrinti skaidrią ir veiksmingą mokyklos veiklą;

              14.3 ugdyti jaunų žmonių antikorupcines nuostatas, netoleruojančias korupcijos augimo pilietinėje visuomenėje.

15. Korupcijos tikslams pasiekti numatomi šie uždaviniai:

              15.1 užtikrinti efektyvų numatytų priemonių įgyvendinimą ir priemonių plano įgyvendinimo administravimą;

              15.2 siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

             15.3 didinti antikorupcinio švietimo sklaidą mokykloje;

              15.4 supažindinti mokinius su savivaldos principais ir skatinti juos būti aktyviais visuomenės nariais.

**IV. SIEKIAMI REZULTATAI IR VERTINIMO KRITERIJAI**

16. Siekiami rezultatai:

             16.1 sumažinti korupcijos pasireiškimo tikimybę;

             16.2 padidinti nepakantumą korupcijai;

             16.3 pagerinti korupcijos prevencijos organizavimą mokykloje;

             16.4 padidinti visuomenės pasitikėjimą mokykla;

17. Programos rezultatyvumas nustatomas vadovaujantis kiekybės ir kokybės rodikliais:

             17.1 parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis;

            17.2 įvykdytų programos įgyvendinimo plano priemonių skaičius;

            17.3 atliktų korupcijos pasireiškimo tikimybės vertinimų skaičius;

           17.4 asmenų, pranešusių apie korupcijos pobūdžio teisės pažeidimus, skaičiaus pokytis;

           17.5 oficialių pranešimų apie įtariamus pažeidimus ir ištirtų pažeidimų santykis;

           17.6 organizuotų seminarų, mokymų ir dalyvavusių juose asmenų skaičius.

1. Kiekviena konkreti Programos įgyvendinimo priemonių plano priemonė vertinama pagal Programos priemonių plane pasiektus numatytus rezultatus.

**V. BAIGIAMOSIOS NUOSTATOS**

1. Programa įgyvendinama pagal Programos įgyvendinimo priemonių planą (žr. Priedas).
2. Už programos įgyvendinimą atsakingi Mokyklos direktoriaus įsakymu paskirta korupcijos prevencijos ir kontrolės darbo grupė, už konkrečių Programos priemonių įgyvendinimą atsako priemonių plane nurodyti vykdytojai.
3. Programa įsigalioja nuo 2021 m. birželio 1 dienos.
4. Programa skelbiama mokyklos interneto svetainėje (https://sentrakumok.lt/).
5. Mokyklos prevencijos programą tvirtina Mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trakų r. Senųjų Trakų Andžejaus

Stelmachovskio pagrindinės mokyklos

2021-2023 metų korupcijos prevencijos programos

priedas

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS**

**2021-2023 METŲ KORUPCIJOS PREVENCIJOS PROGRAMOS PRIEMONIŲ PLANAS**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Vykdymo laikas | Vykdytojai | Numatomi rezultatai |
| 1. | Paskirti asmenis, atsakingus už Mokyklos korupcijos prevencijos programos įgyvendinimo organizavimą ir kontrolės vykdymą | 2021 m. gegužė | Direktorius | Sudaryta korupcijos prevencijos ir kontrolės darbo grupė, atsakinga už korupcijos prevencijos programos įgyvendinimo organizavimą ir kontrolės vykdymą. |
| 2. | Paskelbti 2021-2023 metų Mokyklos korupcijos prevencijos programą  Mokyklos tinklalapyje | 2021 m. birželis | Raštvedė | Reguliariai viešinama informacija apie vykdomas priemones |
| 3. | Supažindinti Mokyklos bendruomenę su Mokyklos korupcijos prevencijos programa ir  priemonių planu, teikiant ataskaitą apie jų įgyvendinimą | Kasmet  rugsėjo mėn. | Korupcijos prevencijos ir kontrolės darbo grupė, atsakinga už korupcijos prevencijos programos įgyvendinimą ir kontrolės vykdymą | Ugdomas pilietiškumas ir nepakantumas korupcijai, reguliariai viešinant informaciją apie priemonių vykdymą |
| 4. | Teikti informaciją apie laisvas darbo vietas įstaigoje Mokyklos internetiniame tinklalapyje | Nuolat pagal poreikį | Direktorius | Teikiama informacija apie laisvas darbo vietas įstaigoje, viešinant reikalavimus pretendentams. Užtikrinamas, priėmimo į darbą, konkursų skaidrumas |
| 5. | Esant pasiūlymams ir kt. būtinybei papildyti Mokyklos korupcijos prevencijos programą ir priemonių planą | Kiekvienais metais | Direktorius | Veiksminga  korupcijos prevencijos programa |
| 6. | Antikorupcinio švietimo temas integruoti į ekonomikos, pilietinio ugdymo, istorijos, etikos mokomuosius dalykus ir klasių vadovų veiklas | Kiekvienais mokslo metais | Direktoriaus pavaduotojai ugdymui | Mokiniai supažindinami su savivaldos principais, ugdomos antikorupcinės nuostatos |
| 7. | Mokyklos interneto svetainėje (https://sentrakumok.lt/) skelbti Biudžetiniais metais numatomų pirkti mokyklos reikmėms reikalingų darbų, prekių ir paslaugų planą; Finansinių ataskaitų rinkinius, Biudžeto vykdymo ataskaitas | Kasmet | Direktorius,  Ugdymo aprūpinimo skyriaus vedėjas,  Vyr. buhalteris | Užtikrinamas viešųjų pirkimų ir paramos mokyklai naudojimo viešumas |
| 8. | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones. Sistemingai atnaujinti galiojančių  taisyklių ir tvarkos aprašus | Kasmet | Direktorius | Formuojamos apibrėžtos antikorupcinės nuostatos bei teisinės atsakomybės priemonės darbuotojų pareigybėse |
| 9. | Organizuoti Tarptautinės antikorupcijos dienos renginius mokykloje | Kasmet | Direktoriaus pavaduotojai ugdymui  Klasių vadovai | Ugdoma nepakanti korupcijai mokinių pilietinė pozicija |
| 10. | Sudaryti sąlygas darbuotojams dalyvauti mokymuose ir seminaruose korupcijos prevencijos ir kontrolės, antikorupcinio ugdymo programos integravimo į mokomuosius dalykus ir klasės valandėles klausimais | Kasmet | Mokyklos administracija, mokytojai,  darbuotojai | Pagilinamos mokyklos bendruomenės žinios apie korupcijos prevenciją |
| 11. | Mokyklos direktoriaus metinę veiklos ataskaitą teikti mokytojų tarybai, mokyklos tarybai ir Savivaldybės tarybai, skelbti Mokyklos internetiniame tinklalapyje | Kasmet | Direktorius | Vykdomas mokyklos bendruomenės narių, mokyklos steigėjo informavimas apie mokyklos ugdomąją, finansinę ir ūkinę veiklą |
| 12. | Elektroninį dienyną ir Mokyklos internetinę svetainę naudoti kaip informacijos teikimo ir viešumo įrankius mokiniams,  mokytojams ir tėvams | Nuolat | Direktoriaus pavaduotojai ugdymui | Sudaromos galimybės kiekvienam bendruomenės nariui gauti  talpinamą informaciją |
| 13. | Tirti skundus, prašymus dėl galimų korupcijos atvejų ir vertinti pasiūlymus dėl korupcijos prevencijos | Gavus informaciją | Direktorius,  Korupcijos prevencijos ir kontrolės darbo grupė atsakinga už korupcijos prevencijos programos įgyvendinimo organizavimą ir kontrolės vykdymą | Nustatomi ir šalinami korupcinio pobūdžio pažeidimai |

\_\_\_\_\_\_\_\_\_\_\_\_\_\_\_\_\_\_\_\_\_\_